Ixef amezwaru: Tameskelt deg tsekla timawit deg wass ur tettedu ara d tislit neɣ ur tseεɛu ara dderya yerna ad tugad ɣef derya-ines acku tamacahut tettwalas deg yiḍ mi ara d-nnejmaɛen rrif n lkanun ad d-alsen tamacahut-nsen. Akken i d-yenna M. Djelaoui deg wawal-is :«agraw n tmacahut yettili-d deg yiḍ,mi ččan imensi imdanen ,tettwabrez lihala,ur d-yeqqim i iceɣben tawacult, ad d-ezzin d agraw ɣef lkanun,tasusmi ad d-taɣ amkan,ad teǧǧ nnuba i yinnan n tmacahut».5 10-4.Adeg Ɣef wakken id-nwala d uzwel-nni iɛeddan, akud ilaq ad yili deg useḍru maca ula d adeg ur ixulef ara akkennettaf-d tikwal d akken adeg akked wakud ddukulen kan akken ur ttemsefraqen ara. Adeg d amkan anda yezmer ad yemlil umennay d unermas i wakken ad yessaweḍ aḍris-ines aken i d-nnan Baumgardt d J.Derive:«aseḍru n yiḍrisen tsekla timawuit yezmer ad yesemlil amennay d unermas mi ara ad yettwanna uḍris6». Ula d adeg yettuneḥsab gar yiferdisen n useḍru igejdanen, maca adeg nezmer ad t-nebḍu ɣef sin: ayen yellan daxel n uxxam d wayen yellan beṛṛa n uxxam.